ፕረዚደንት ኣመሪካ ዶናልድ ትራምፕ፡ ቅድም ክብል ሕማም ኮሮናቫይረስ ቀሊል ሕማም ሰዓል እዩ፤ ብመድሓኒት ዓሶ ክድሕን ዝኽእል እዩ ዝብል ርእይቶ ምሃቡ ዝዝከር እዩ። ኣብዚ ሰሙን ድማ፡ ፕረዚደንት ትራምፕ ካብቲ ሕማም ዓርሱ ንምክልኻል፡ 'ሃይድሮክሲክሎሮኲን ይወስድ ኣለኹ' ብምባሉ ነቐፌታታት ክውሕዙ ቀንዮም። እቲ መድሓኒት ከይሓመምካ ምውሳድ፡ ጉድኣት ከስዕብ ከም ዝኽእል ሰብ ሞያ ይዛረቡ ኣለዉ። ብፍላይ ቁጽጽር መድሓኒት ኣመሪካን ውድብ ጥዕና ዓለምን፡ ብሰብ ሞያ ዘይተፈቐደልካ መድሓኒት ምውሳድ ሳዕቤን ኣለዎ ዝብል መጠንቀቕታ ሓዘል መግለጺ ሂቦም እዮም። እቲ መድሓኒት ኮቪድ 19 ክፍውስ ዝኽእል ምዃኑ ኣይተረጋገጸን ጥራሕ እንተይኮነስ፡ ንሕማም ልቢ ከቃልዕ ይኽእል እዩ'ውን ተባሂሉ እዩ። ሕዚ ኣብ ልዕሊ እቲ መድሓኒት ዝካየድ መጽናዕቲ ግና፡ ካብ ዩናይትድ ኪንግደም፣ ታይላንድ፣ ቬትናም፣ ላኦስ፣ ከምኡ'ውን ካብ ካምቦዲያን ጣሊያንን ዝተውጻጽኡ ተመራመርቲ ዝሳተፍሉ እዩ። ብሰንኪ ኮሮናቫይረስ ምንቅስቓስ ኣብ ዘይረኣያላ ከተማ ሮማ፡ ህይወት ከመይ ኣሎ?
